માનવમિત્ર, ભોપાલ : દોઢ દશકના સત્તાના વનવાસને ખતમ કરવા માટેના પ્રયાસમાં કોગ્રેસે આ વખતે જોરદાર તૈયારી કરી છે. કોંગ્રેસ પાર્ટીએ સત્તા કબજે કરવા માટે આ વખતે નવા અને જુના ચહેરા પર દાવ રમ્યો છે. એટલે કે કોંગ્રેસ પાર્ટીએ અનુભવી અને ઉર્જાની સાથે સાથે તે પોતાના ચૂંટણી રથ પર સવાર થઇને વિજય મેળવી લેવા માટે તૈયાર છે. કોંગ્રેસ પાર્ટીએ હજુ સુધી ૧૭૧ ઉમેદવારોના નામની જાહેરાત કરી દીધી છે. ૧૬ ઉમેદવારોની બીજી યાદીમાં પાંચ ધારાસભ્યોને ફરી તક આપવામાં આવી છે. હજુ સુધી ૫૪ ધારાસભ્યો પૈકી ૫૧ને ફરી મેદાનમાં ઉતારી દેવામાં આવ્યા છે. બાકી ૫૯ સીટ પર ઉમેદવારોના નામ હજુ જાહેર કરવાના બાકી છે. જેમાં ત્રણ વર્તમાન ધારાસભ્યોની સીટો પણ સામેલ છે.